पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा। प्री-मानसून के पहले बुधवार शाम को चली आंधी ने ऐसा कहर बरपाया कि कई लोगों के आशियाने ही उजड़ गए। वहीं कई मकानों के छप्पर गिरने से ये बारिश आंख में आंसू दे गई। हालांकि शहर में हल्की रिमझिम आधा घंटे तक होती रही। रिमझिम के बाद उमस के कारण लोग पसीना-पसीना हो गए। इससे पहले मंगलवार को भी करीब आधा घंटे तक बारिश हुई थी। तेज हवा के कारण बिजली कंपनी के कामों की पोल खुल गई। कई क्षेत्रों में हाल में लगाए गए बिजली के पोल भी जमीन पर आ गए। इसके अलावा आंधी के कारण पेड़ भी गिर गए। सबसे ज्यादा नुकसान ग्राम करारिया और ग्यारसपुर के ग्राम मानोरा में हुआ है। करारिया में एक दर्जन से ज्यादा दुकानें बर्बाद हो गईं। रात में हुई झमाझम बारिश शहर में रात करीब ८ बजे से एक बार फिर बारिश शुरू हुई। झमाझम बारिश के कारण यातायात प्रभावित हुआ। बारिश के कारण मौसम थोड़ा ठंडा हुआ लेकिन ज्यादा राहत नहीं मिल सकी। बारिश के कारण लोगों को अपने वाहनों की हैडलाइट जलाकर निकलना पड़ा। कई हिस्सों में गुल रही बिजली मानसून के पहले होने वाले मेंटेनेंस की पोल प्री-मानसून के आते ही खुलना शुरू हो गई है।बारिश शुरू होते ही शहर में बिजली गुल हो गई। बारिश थमने के बाद कुछ क्षेत्रों में बिजली आई और कुछ क्षेत्रों में रात तक बिजली गुल रही। शाम
करीब ५.३० बजे बारिश शुरू होने के बाद कई क्षेत्रों में बिजली गुल हो गई। बिजली का तार टूटने
से दुर्गानगर, राजीव नगर, ब्लाक कालोनी और कई क्षेत्रों में लोग परेशान होते रहे।
आंधी ने किया बर्बाद: आंधी के कारण ग्यारसपुर के ग्राम मनोरा में कई घरों के छप्पर उड़ गए। गांव के घनश्याम पटवा के घर पर आंधी के कारण बछड़ा की मौत हो गई और गाय घायल हो गई। वहीं देवीसिंह राजपूत के घर का छप्पर उड़ गया। उनके अनुसार करीब १० हजार रुपए का नुकसान हुआ है। इसी तरह ग्राम करारिया में आंधी का कहर भयंकर बरपा। करारिया चौराहे की कई दुकानें आंधी में बर्बाद हो गईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva awa_Deva zho_Hant eng_Latn